recursal/SuperWikiNEXT-32B huggingface dataset:
பிரித்தானியா, கேம்பிரிட்ஜில் ஜெனிபெர் வைசுமன், 2013
**ஜெனிபெர் ஜே. வைசுமன்** *(Jennifer J. Wiseman)* ஓர் அமெரிக்க வானியலாளர் ஆவார். இவர் இயற்பியல் இளவல் பட்டத்தை மசாசூசட் தொழில்நுட்ப நிறுவனத்தில் பெற்றார். இவர் தன்முனைவர் பட்டத்தை வானியலில் ஆர்வார்டு பல்கலைக்கழகத்தில் இருந்து 1995 இல் பெற்றார். இவர் 1987 இல் பட்டப்படிப்பு படிக்கும்போதே114P/வைசுமந் சுகிப் எனும் அலைதகவு வால்வெள்ளியைக் கண்டுபிடித்தார். இவர் இப்போது நாசாவின் கோடார்டுவிண்வெளி பரப்பு மைய முதுநிலை வானியற்பியலாளராக உள்ளார். இங்கே இவர் முன்பு புறைக்கோள், உடுக்கண வானியற்பியல் ஆய்வகத்துக்குத் தலைமை தாங்கியுள்ளார்.

இவர் அமெரிக்க அரிவியல் இணைவின் ஆய்வுறுப்பினரான கிறித்தவர் ஆவார். இவர் 2010 ஜூன் 16 இல் அமெரிக்க அறிவியல் மேம்பாட்டுக் கழகத்தின் அறிவியல், அறவியல், சமய உரையாடல் பிரிவுக்குப் 
புதிய இயக்குநராக அறிமுகப்படுத்தப்பட்டார்.

மேற்கோள்கள்
-----------

1. ↑  Jennifer J. Wiseman, "How You Can Help Young Christians in Science," *Perspectives on Science and Christian Faith* **51.1** 2 - 5 (3/1999)
2. ↑  AAAS, "Re-Envisioning the Science and Religion Dialogue"

வெளி இணைப்புகள்
---------------

* "Personal website". *Goddard Space Flight Center, NASA*. 7 June 2017 அன்று பார்க்கப்பட்டது.
* Hrybyk, Bill. "Dr. Jennifer J. Wiseman - Hubble Senior Project Scientist". *Goddard Space Flight Center*. 7 June 2017 அன்று பார்க்கப்பட்டது.
**ஜென்ம நட்சத்திரம்** (*Jenma Natchathiram*) 1991ஆம் ஆண்டு வெளியான திகில் தமிழ்த் திரைப்படம் இப்படத்தை தக்காளி சி. சீனிவாசன் இயக்கியுள்ளார்.

வகை
---

பேய்ப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

சாத்தானின் குறியீடுகளுடன் பிறக்கும் ஒரு குழந்தையும், அதன் துணையாக வரும் வேலைக்காரியும், செய்யும் பயங்கரங்கள் தான் இப்படத்தின் கதை. இது தி ஓமன் என்னும் ஆங்கிலப் படத்தின் தழுவல். கதாநாயகனின் மனைவி பிரசவத்துக்காக அனுமதிக்கப்பட்டு இருக்கும் நேரத்தில் குழந்தை பிறந்து இறந்து விட்டதாக டாக்டர் தெரிவிக்கிறார். இன்னொரு பெண்மணிக்கு குழந்தை பிறந்ததாகவும் தாய் இறந்து விட்டதாகவும் சொல்லி மற்றொரு குழந்தையை கதாநாயகனிடம் கொடுக்கிறார் டாக்டர். சாத்தானின் குழந்தை அக்குடும்பத்தில் வந்து சேர்க்கிறது, குழந்தையின் பிறந்த நாள் அன்று அதன் செவிலி இறக்கிறாள். புதிதாக வரும் செவிலி அக்குழந்தைக்கு உதவியாக இருக்கிறாள். இரண்டாம் முறை கரு உண்டாகும் போது அந்த குழந்தை பிறக்ககூடாது என்ன கதாநாயகியை கீழே தள்ளி விடுகிறது அந்த சாத்தான் குழந்தை. அதன் ரகசியம் கண்டறிந்த பாதிரியார், புகைப்படக்கலைஞர் என வரிசையாக சாகிறார்கள். குழந்தையின் பிறப்பின் ரகசியம் அறிகிறார் கதாநாயகன். முடிவில் தனது வளர்ப்பு பெற்றோர்களை அழித்து விட்டு புதிய உறவினர்களுடன் செல்கிறது அந்த சாத்தனின் குழந்தை என்பதாக படம் நிறைவு பெறுகிறது.

மேற்கோள்கள்
-----------
**50 சென்ட்** என்றழைக்கப்படும் **கர்டிஸ் ஜேம்ஸ் ஜாக்ஸன்** அமெரிக்காவின் பலரறி ராப் இசைப் பாடகர் ஆவர். 1975 ஆம் ஆண்டு சூலை மாதம் 6 ஆம் தேதியன்று இவர் பிறந்தார். இவர் தன்னுடைய முதல் ராப் இசைத்தொகுப்பான *கெட் ரிச் ஆர் டை ட்ரையிங் (Get Rich or Die Tryin' - பணப்படைத்தவனாவது அல்லாவிட்டால் அதற்கான முயற்சியில் சாவது)* மூலம் புகழுக்கு வந்தார். தொடர்ச்சியான மற்ற வெளியீடான *தி மாசக்கர் (The Massacre - படுகொலை)* இசைத் தொகுப்பும் மக்களிடயே வரவேற்பைப் பெற, ஏறத்தாழ 20 இலட்சம் இசைத்தட்டுகள் விற்பனையாகி 50 சென்ட் ராப் இசை உலகில் புகழின் உச்சத்தைத் தொட்டார்.

ராப் இசை உலகத்திற்கு வருவதற்கு முன் போதைப் பொருள் விற்பவராக இருந்த 50 சென்ட் அதைக் கைவிட்டு இசைத்துறையில் நுழைந்தவர். 2000 ஆம் ஆண்டில் ஒன்பது முறை துப்பாக்கிச் சூட்டிற்கு உள்ளானார்.

2005 இல் ஹாலிவுட் உலகிலும் தன்னுடைய முதல் இசைத்தொகுப்பின் தலைப்பிலேயே வந்த *கெட் ரிச் ஆர் டை ட்ரையிங் (Get Rich or Die Tryin')* மூலம் நடிகரானவர். தொடர்ந்து 2006ல் ஈராக் போரை மையமாக வைத்து வெளிவந்த தி ஹோம் ஆஃப் ப்ரேவ் (The Home of Brave - வீரர்களின் தாயகம்) படத்திலும் நடித்தார். தொடர்ச்சியாக இசை உலகின் புகழ்மிகுந்த விருதான கிராமி விருதுக்கான தேர்வுக்குழுவில் இவர் இருந்தார் என்பது குறிப்பிடத்தக்கது.

படைப்புகள்
----------

### ஆல்பம்கள்

* 2003: *கெட் ரிச் ஆர் டை ட்ரையிங்*
* 2005: *தி மாசக்கர்*
* 2007: *கர்டிஸ்*
* 2008: *பிஃபோர் ஐ செல்ஃப் டிஸ்ட்ரக்ட்*
* 2010: *பிளாக் மேஜிக்*

### நடித்த திரைப்படங்கள்

| Year | Title | Role | Notes |
| --- | --- | --- | --- |
| 2003 | *50 சென்ட் - த நியூ ப்ரீட்* | அவர்தாமேpoda venna | Documentary டிவிடி |
| 2005 | "ப்ராங்க்ஸ்ட ராப்" | அவர்தாமேnee enavenalum padu | *த சிம்ப்சன்ஸ்* கிளைக்கதை 16.9 |
| *கெட் ரிச் ஆர் டை ட்ரையிங்* | மார்கஸ் | ATHHAM PROUCTIONS |
| *50 சென்ட் - புலெட்புரூஃப்* | அவர்தாமே | நிகழ்பட ஆட்டம், குரல் மட்டும் |
| 2006 | *ஹோம் ஆஃப் த பிரேவ்* | ஜமால் ஏகென் |  |
| 2008 | *த ஸ்கீ மாஸ்க் வே* | செவென் | in production |
| *ரைசியஸ் கில்* | ஸ்பைடர் | post-production |
| *லைவ் பெட்* | — | announced |
| *த டான்ஸ்* | — | announced |
| *நியூ ஓர்லியன்ஸ்* | — | announced |

மேற்கோள்கள்
-----------

1. ↑  Birchmeier, Jason. "50 Cent Biography". AllMusic. June 26, 2016 அன்று மூலதளத்திலிருந்து பரணிடப்பட்டது எடுக்கப்பட்டது. June 26, 2016 அன்று பார்க்கப்பட்டது.
நுழைவாயில்
**கிளென்** (*Glen*) என்பது இந்தியாவிலுள்ள ஒரு வனப்பகுதியாகும். வட இந்திய மாநிலமான இமாச்சலப் பிரதேசத்தில் உள்ள சிம்லா நகரில் அன்னடேல், கோடை மலை, சௌரா மைதான் மற்றும் பொய்லுகஞ்சு பகுதிகளுக்கு இடையே இது அமைந்துள்ளது. இயற்கை காட்சிகள் மற்றும் இயற்கை பாதைகளுக்கு இப்பகுதி பெயர் பெற்றதாகும்.

புவியியல்
---------

சௌரா மைதானத்திற்கு கீழே அன்னாடேலுக்கு அடுத்ததாக கிளென் மலைப்பகுதி அமைந்துள்ளது. கிளென்னின் சில பகுதிகள் கோடை மலையின் புறநகர் பகுதிக்கு கீழே அமைந்துள்ளன.

சுற்றுலா
--------

கிளென் மலைப்பகுதி நிறைய சுற்றுலாப் பயணிகளை ஈர்க்கிறது. மூன்று பாதைகள் மற்றும் ஒரு மேற்கட்டி மண்டபம் ஆகியவற்றை உள்ளடக்கிய இவ்வனப்பகுதியின் முக்கிய பாதைகளுக்கு கீழே ஒரு நீர்வீழ்ச்சியும் உள்ளது. வெண்கலப் பாதை, கிசிகிசுக்கும் பாதை, ஓடைப்பாதை என மூன்று இயற்கைப் பாதைகளுக்கும் பெயரிடப்பட்டு அவற்றை புதுப்பிக்கும் பணிகள் நடைபெறுகின்றன.

சுற்றுலாப் பயணிகளின் அனுபவத்தை அறிவுடன் மேம்படுத்தும் விதமாக வழிகாட்டிகளுக்கு பயிற்சியளிக்கப்பட்டுள்ளது. உள்ளூர் மற்றும் சுற்றுலாப் பயணிகளுக்கு கிளென் மலைகளின் தாவர மற்றும் விலங்கினங்கள் மற்றும் அரிய வகை தாவரங்கள் மற்றும் இமயமலை மரங்கள் பற்றி தெரிவிக்கப்படுகின்றன.

மேற்கோள்கள்
-----------

1. ↑  "Heritage walk to boost tourism in 'Queen of Hills'". *The Statesman* (ஆங்கிலம்). 2018-04-16. 2021-10-05 அன்று பார்க்கப்பட்டது.
2. ↑  IANS (2018-06-11). "Parched Shimla a tale of environmental degradation". *Business Standard India*. .
**வான்வுன்** (*Wanvun') (கூட்டுப்பாடல்) உபநயனம், திருமணங்கள் போன்ற சில சடங்குகளுக்கு முன்பு காஷ்மீரிகளால் பயன்படுத்தப்படும் ஒரு பாணியாகும். பாரம்பரிய பாடல்கள் பாடப்படும் இசை அமர்வை விவரிக்கவும் இந்தச் சொல்லைப் பயன்படுத்தலாம். இது இரௌப் என்றும் அழைக்கப்படுகிறது.* 

 தில்லியில் இரௌப் நடனம் ஆடும் காஷ்மீரி பெண்கள்
"வான்வுன்" ஒரு நிலையான துடிப்புடன், பேசப்படும் வார்த்தை வகை தாளத்துடன் பாடப்படுகிறது. இராகம் எப்போதும் ஒரே மாதிரியாக இருக்கும். ஆனால் எந்த நிகழ்வில் பாடப்படுகிறது என்பதைப் பொறுத்து, சுருதி மாறுபடும். பாடும் பெண்கள் பாடலின் மூலம் கதைகளைச் சொல்வதற்கு வசனம், வலியுறுத்தல், உருவகம் மற்றும் உவமை ஆகியவற்றைப் பயன்படுத்துகின்றனர்.

1980 களில், இந்திய கலாச்சார உறவுகளுக்கான அமைப்பு, நவீன திருமணங்களில் திரைப்படப் பாடல்களைப் பயன்படுத்துவதால், பாரம்பரிய வான்வுனைப் பாடும் வயதானவர்கள் குறைவாக இருப்பதாக கவலை தெரிவித்தது.  சில இடங்களில், ரம்ஜான் முடிவைக் கொண்டாட வான்வுன் பாடப்படுகிறது.

மேலும் பார்க்கவும்
------------------

* காஷ்மீர பண்டிதர்கள்

சான்றுகள்
---------

1. ↑  Raheja, Neeta (1995). *How to Arrange a Wedding*. University of Virginia: UBS Publishers and Distributors. பன்னாட்டுத் தரப்புத்தக எண்:9788186112281. .
2. ↑  Indian Council for Cultural Relations (1987). "Indian Horizons". *Indian Horizons* **36**. .
**வான்வெளியில் தலைமுனையம்**  (*Headend in the Sky*, **HITS**) அல்லது **ஹிட்ஸ்** என்ற அமைப்பு அமெரிக்க தொலைதொடர்பு நிறுவனமான காம்காசுட்டு நிறுவனம் வழங்கும் செயற்கைக்கோள் தொலைக்காட்சி அலைவரிசைகளின் கலப்புச் சேவையாகும். இந்தக் கலப்பு அலைவரிசைகள் கம்பிவடத் தொலைக்காட்சி சேவையாளர்களுக்கு வழங்கப்படுகின்றன. பல்வேறு செயற்கைக்கோள்களில் கிடைக்கப்பெறும் தொலைக்காட்சி அலைவரிசைகளை கலந்து ஒரே தொகுப்பாக எண்ணிம வடிவத்தில் இவை வழங்கப்படுகின்றன. 1994ஆம் ஆண்டு இதனை முதலாக அமெரிக்க நிறுவனம் டிசிஐ துவக்கியது. பின்னர் 2002இல் இது காம்காசுட்டு நிறுவனம் கைக்கு வந்தது. இதன் தலைமையகம் கொலராடோவில் சென்டென்னியலில் உள்ள காம்காசுட்டு மீடியா சென்டரில் அமைந்துள்ளது. 2010 நிலவரப்படி, ஹிட்சு 280 எண்ணிம சுருக்கிய ஒளித மற்றும் ஒலித தொலைக்காட்சி குறிப்பலைகளை அமெரிக்காவெங்கும் 2000க்கும் மேற்பட்ட கம்பிவடத் தொலைக்காட்சி சேவையாளர்களுக்கு வழங்குகிறது.

இத்தகைய சேவையை வழங்க இந்திய அரசு 2009ஆம் ஆண்டு நவம்பர் 12 அன்று அனுமதி அளித்துள்ளது. இதனால் உள்ளூர் கம்பிவடத் தொலைக்காட்சி சேவையாளர்களுக்கு எண்ணிம வடிவத்திற்கு மாற செலவு குறைகிறது. அவர்களுக்கான தலைமுனையச் செலவுகளும் வெகுவாக குறைகின்றன. ஒரு செயற்கைக்கோளை நோக்கினால் போதுமானது.

பயன்கள்
-------

* தலைமுனையச் செலவுகள் குறைக்கப்படுகின்றன.
* காண்திரை பிரிதிறன் கூடிய எண்ணிம வடிவத்தில் தொலைக்காட்சி அலைவரிசைகள் வழங்கப்படுவதால் பயனர்களுக்கு தெளிவான தொலைக்காட்சி கிடைக்கிறது.
* எண்ணிம வடிவத்தில் இயங்குவதால் கூடுதலான அலைவரிசைகளை கொடுக்கப்பட்ட அலைக்கற்றையில் ஏற்ற முடிகிறது. பயனர்களுக்கு கூடுதல் அலைவரிசைகள் கிடைக்கின்றன.
* நாடெங்கிலும் பரவியபிறகு பெருமளவுப் பயன்பாட்டால் தொலைக்காட்சி அணுக்கப் பெட்டிகளின் விலை குறையும்.
* நாடெங்கும் ஒரே அணுக்கப் பெட்டியை அனைத்து கம்பிவடத் தொலைக்காட்சி சேவையாளர்களும் பயன்படுத்துவதால் ஓரிடத்திலிருந்து மற்றோரிடத்திற்கு பணியிட மாற்றம் பெறுவோருக்கு வசதியாக இருக்கும்.

சான்றுகோள்கள்
-------------

1. ↑   பரணிடப்பட்டது 2010-05-24 at the வந்தவழி இயந்திரம் About Comcast Media Center

வெளி இணைப்புகள்
---------------

* Comcast Media Center பரணிடப்பட்டது 2012-10-17 at the வந்தவழி இயந்திரம் — official website
**மாலினி பார்த்தசாரதி** இந்தியாவின் தமிழகத்தைப் பூர்விகமாகக் கொண்டவரும், பாரம்பரிய இந்து குழும இதழ்களின் நிறுவன குடும்பத்தைச் சேர்ந்த பத்திரிகையாளரும் ஆவார், மாலினி பார்த்தசாரதி தி இந்து குரூப் ஆஃப் பப்ளிகேஷன்ஸ் (பிரைவேட் லிமிடெட்) தலைவராக உள்ளார். தி இந்துவின் (2013-16) முன்னாள் தலைமை ஆசிரியரும் ஆவார்.  முன்னதாக 1996 முதல் 2004 வரை அந்த பத்திரிக்கையின் நிர்வாக ஆசிரியராக இருந்தார்

குடும்பம்
---------

மாலினி பார்த்தசாரதி, கஸ்தூரி சீனிவாசனின் பேத்தியும், சீனிவாசன் பார்த்தசாரதியின் மகளுமாவார். *தி இந்து* பத்திரிகையை ஆரம்பித்தவரும், சிறந்த தேசபக்தருமான எஸ். கஸ்தூரி ரங்க ஐயங்காரின் கொள்ளுப் பேத்தியும் ஆவார்.[]

கல்வி
-----

சென்னையில் உள்ள ஸ்டெல்லா மேரிஸ் கல்லூரியில் வரலாற்றில் இளங்கலை பட்டம் பெற்ற மாலினி பார்த்தசாரதி, அதைத்தொடர்ந்து கொலம்பியா பல்கலைக்கழக கிராஜுவேட் ஸ்கூல் ஆஃப் ஜர்னலிசத்தில்   பத்திரிகையியல் பிரிவில் முதுகலை  பட்டமும் பெற்றுள்ளார். 2008 ம் ஆண்டில் புது தில்லி ஜவஹர்லால் நேரு பல்கலைக்கழகத்தின் அரசியல் ஆய்வு மையத்தில் இருந்து முனைவர் பட்டம் முடித்துள்ளார்

தொழில்
------

1983 இல் தி இந்து பத்திரிகையில்  சேருவதற்கு முன்பாக சிறிது காலம் வாஷிங்டன் போஸ்ட் பத்திரிகையில் பத்திரிகையாளராக பணிபுரிந்துள்ள, மாலினி, மூன்று தசாப்தங்களாக அரசியல் பத்திரிகையாளராக இருந்து, இந்திய அரசியலில் முக்கிய கருப்பொருள்கள் மற்றும் இந்தியாவின் வெளியுறவுக் கொள்கைகள் குறித்து பல்வேறு குறிப்பிடத்தகுந்த அறிக்கைகள் மற்றும் தலையங்கங்கள் எழுதியுள்ளார். இந்தியாவின் அண்டை நாடுகளான இலங்கை மற்றும் பாகிஸ்தானுடனான உறவுகளில் முக்கிய கவனம் செலுத்தியுள்ளார். 

20 ஜூன் 2011 வரை தி இந்து செய்தித்தாளின் நிர்வாக ஆசிரியராக பணியாற்றிய பின்னர் 21 அக்டோபர் 2013 அன்று பத்திரிகையின் தலைமை ஆசிரியரானார். ஜனவரி 2013 ம் ஆண்டில், அரசியல் மற்றும் பொதுக் கொள்கைக்கான இந்து மையத்தையும் நிறுவினார், இது தேசிய அரங்கில் கவலைக்குரிய முக்கியமான பொதுக் கொள்கை மற்றும் நிறுவனப் பிரச்சினைகளை முன்னிலைப்படுத்துவதையும்  அதனை ஆய்வு செய்யவதையும் முக்கிய  நோக்கமாக கொண்டுள்ளது.  

  

ஜூலை 15, 2020 அன்று தி இந்து குழுமங்களின்  இயக்குநர்கள் குழுவின் தலைவராக மாலினி பார்த்தசாரதி நியமிக்கப்பட்டார். 75 வயதை எட்டியதால் தலைவர் பதவியில் இருந்து விலகிய என். ராமுக்குப் பிறகு அவர் பதவியேற்றார் .

இதழியல் துறையில் சிறந்து விளங்கியதற்காக 

* பேங்க் ஆஃப் இந்தியா விருது (1997)  மற்றும்
* உதய்பூர் மகாராணா மேவார் அறக்கட்டளையின் ஹல்திகாதி விருது என்ற இரண்டு விருதுகளை வென்றுள்ளார், அத்தோடு அவர் பயின்ற கொலம்பியா ஜர்னலிசம் பள்ளியின் முன்னாள் மாணவர் விருது - 2022  பெற்றவர்களில் ஐவரும் ஒருவராவார்.

அவர் தி இந்து செய்தித்தாளின் ஆசிரியராக இருந்த காலகட்டத்தில், 28 நவம்பர் 2015 அன்று *தி இந்துவின்* மும்பை பதிப்பைத் தொடங்கினார். மேலும்  இணைய அடிப்படையிலான பல்வேறு முயற்சிகள் எடுக்கப்பட்டு நாடு முழுவதும் வாசகர்களின் எண்ணிக்கையில் 20 சதவீதம் அதிகரிக்கப்பட்டது. 2004 முதல், அவர் ஆரோவில் அறக்கட்டளையின் நிர்வாகக் குழுவில் உறுப்பினராக உள்ளார்.[]

மேற்கோள்கள்
-----------

1. ↑  "The Hindu Announcement". 27 September 2017. .
2. ↑  "Varadarajan appointed Hindu Editor, N Ravi, Parthasarathy put in papers". Indian Express. 21 Jul 2011. 2013-04-08 அன்று பார்க்கப்பட்டது.
3. ↑  "Malini Parthasarathy Director, The Hindu Centre". The Hindu Centre. 25 June 2013 அன்று மூலம் பரணிடப்பட்டது. 2013-04-08 அன்று பார்க்கப்பட்டது.
4. ↑  "Malini Parthasarathy appointed Chairperson of the Hindu Group Publishing Private Limited". *The Hindu*. 15 July 2020. .
**மாலிப்டினம்(III) குளோரைடு** (Molybdenum(III) chloride) என்பது MoCl3 என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும்.

தொகுப்பு முறை தயாரிப்பு மற்றும் அமைப்பு
---------------------------------------

மாலிப்டினம் முக்குளோரைடின் வேதியியல் வாய்ப்பாடு MoCl3 ஆகும். மாலிப்டினம் முக்குளோரைடானது மாலிப்டினம் ஐங்குளோரைடினை ஐதரசனைக் கொண்டு ஒடுக்கம் செய்வதால் தொகுக்கப்படுகிறது. தூய்மையான மாலிப்டினம் ஐங்குளோரைடை நீரற்ற வெள்ளீயம்(II) குளோரைடை ஒடுக்கியாகப் பயன்படுத்தி ஒடுக்கும் போது மிக அதிக அளவில் விளைபொருளானது பெறப்படுகிறது. இந்த செயல்முறையானது, ஈரப்பதமற்ற, ஆக்சிசனற்ற, முன்னதாக தூய்மையாக்கப்பட்ட நைட்ரசன் சூழலில் நிகழ்த்தப்பட வேண்டும். மாலிப்டினம் முக்குளோரடானது மாலிப்டினம் α முக்குளோைரைடு, மாலிப்டினம் β முக்குளோைரைடு என்ற இரண்டு அமைப்புகளைக் கொண்டுள்ளது. α அமைப்பானது அலுமினியம் குளோரைடின்(AlCl3) அமைப்பினைக் கொண்டுள்ளது. இந்த அமைப்பில் மாலிப்டினமானது எண்முகி அணைவு வடிவத்தைப் பெற்று மூடிய கனசதுர படிக அமைப்பினைப் பெற்றுள்ளது. Β அமைப்பானது, இருப்பினும், மூடிய அறுங்கோண வடிவைப் பெற்றுள்ளது.

டெட்ராஐதரோபியூரான் அணைவு
------------------------

மாலிப்டினம் முக்குளோரைடின் டிஎச்எஃப் அமைப்பானது முக்குளோரோடிரிஸ்(டெட்ராஐதரோபியூரான்) மாலிப்டினம் (III) ஆகும். இதன் வேதியியல் வாய்ப்பாடு C12H24O3Cl3Mo ஆகும். இந்த அணைவுச் சேர்மமானது, MoCl4(THF)2, டெட்ராஐதரோபியூரான் மற்றும் கரடுமுரடான வெள்ளீயத் தூள் ஆகியவற்றை நன்கு கலக்குவதன் மூலம் தொகுக்கப்படுகிறது. இது வெளிர் ஆரஞ்சு நிறத் திண்மமாகும். ஈரப்பதத்திற்கு எளிதில் பாதிக்கப்படக்கூடியதாக இருப்பதால் இது இருளில் உறைகலனில் வைக்கப்பட்ட உலர்ந்த ஆர்கான் சூழலில் பாதுகாத்து வைக்கப்பட வேண்டும். இந்த அணைவுச் சேர்மமானது எண்முகி வடிவ அமைப்பினைக் கொண்டுள்ளது. இதன் அகச்சிவப்பு நிறமாலையானது 900–1000 செமீ−1 அலைநீளத்தில் அடர்வற்ற பட்டைகளைக் கொண்டிருப்பது மாலிப்டினம் ஆக்சோ வகைப்பாட்டின் பண்பை வெளிப்படுத்துகிறது.

மேற்கோள்கள்
-----------

1. ↑   *Inorganic syntheses. Volume 28, Reagents for transition metal complex and organometallic syntheses*. Angelici, Robert J.. New York. பன்னாட்டுத் தரப்புத்தக எண்:0470132949. இணையக் கணினி நூலக மையம்:86223997. .
**ஜான்சி ஜேம்சு** (*Jancy James*) இந்தியாவின் கேரள மாநிலத்தில் காசர்கோடு அருகே அமைந்துள்ள கேரள மத்திய பல்கலைக்கழகத்தின் முதல் துணைவேந்தர் ஆவார். இவர் வைக்கத்தில் பிறந்தார். இவர் மத்திய அரசுப்பணியாளர் தேர்வாணையத்தின் பணிநாடுநர் தேர்வுக்குழு உறுப்பினராகவும் இருந்தார்.

முன்னதாக கேரளாவில் உள்ள மகாத்மா காந்தி பல்கலைக்கழகத்தின் துணைவேந்தராகவும் ஜான்சி பணியாற்றியுள்ளார். மகாத்மா காந்தி பல்கலைக்கழகத்திற்கு நியமிக்கப்பட்ட போது கேரளாவில் உள்ள பல்கலைக்கழகத்தின் துணைவேந்தரான முதல் பெண்மணியும் இவரே ஆவார். இவர் எர்ணாகுளத்தில் உள்ள புனித தெரசா கல்லூரியில் கல்வி பயின்றுள்ளார்.

ஜான்சி ஜேம்சு, ஐக்கிய இராச்சியத்தில் உள்ள வார்விக் பல்கலைக்கழகத்தில் பொதுநலவாய ஆய்வு உதவித்தொகையின் முனைவர் பட்டத்திற்குப் பிந்தைய ஆய்வினையும், கனடாவின் தொராண்டோ பல்கலைக்கழகத்தில், ஆசிரிய ஆராய்ச்சி உறுப்பினராகவும் ஆய்வுகளை மேற்கொண்டுள்ளார். இவர் கேரள மாநில சாகித்ய அகாதமியின் உறுப்பினராகவும் பணியாற்றியுள்ளார்.

மேற்கோள்கள்
-----------

1. ↑  The Hindu : Kerala / Thiruvananthapuram News : Jancy James to head new university
2. ↑  J, Poornendu (2018-09-13). "Dr. Jancy James (Department of English)". *St.Teresa’s College (Autonomous)* (ஆங்கிலம்). 2023-02-25 அன்று பார்க்கப்பட்டது.

வெளி இணைப்புகள்
---------------

* கேரள மத்திய பல்கலைக்கழகத்தின் அதிகாரப்பூர்வ இணையதளம்
**நண்டுண்ணிக் கீரிப்பிள்ளை** *(Herpestes urva)* ஒரு கீரிப்பிள்ளை இனமாகும். வடகிழக்கு இந்தியத் துணைக்கண்டம், தென்கிழக்கு ஆசியா தெற்கு சீனா, தைவான் வரை இந்த இனம் பரவியுள்ளது. ஐ.யூ.சி.என் பன்னாட்டு இயற்கைப் பாதுகாப்புச் சங்கத்தின் சிவப்புப் பட்டியலில் தீவாய்ப்புக் கவலை குறைந்த இனமாக இது பட்டியலிடப்பட்டுள்ளது.

1836 இல் பிரையன் ஹாட்டன் ஹோட்சொன் முதன்முதலில் இந்த வகையைப் பற்றி விவரித்தார். மத்திய நேபால் பகுதியில் இது ஊர்வா என்று அழைக்கப்படுகிறது.

பண்புகள்
--------

குன்மிங் விலங்கியல் இயற்கை வரலாற்று அருங்காட்சியகம், சீனா.
பக்கங்களில் சாம்பல் நிறத்துடனும், கழுத்து, மார்பு, வயிறு, கால்கள் என்பன பழுப்பு நிறத்துடனும் உள்ளன. கன்னத்தில் இருந்து தோட்பட்டை வரை கழுத்தின் பக்கங்களில் ஒரு பரந்த வெள்ளை நிறக் கோடு உள்ளது. இதன் தலையின் மேற்புறத்தில் வெள்ளைப் புள்ளிகள் கொண்டது, அதன் கன்னம் வெண்மையாகவும் தொண்டை சாம்பல் நிறத்திலும் உள்ளது. கருவிழி மஞ்சள் நிறமாகும். குட்டையான வட்டமான காதுகள். தலையில் இருந்து உடல் நீளம் 47.7 முதல் 55.8 cm (18.8 முதல் 22.0 அங்) நீண்ட புதர் வால் நீளம் 28 முதல் 34 cm (11 முதல் 13 அங்). எடை 1.1 முதல் 2.5 kg (2.4 முதல் 5.5 lb).

பரம்பலும் வாழிடமும்
-------------------

நண்டுண்ணிக் கீரிப்பிள்ளை வடகிழக்கு இந்தியா , வட மியான்மார் , தாய்லாந்து , மலேசியத் தீபகற்பம் , லாவோஸ் , கம்போடியா மற்றும் வியட்நாம் ஆகிய இடங்களில் காணப்படுகிறது. வங்கதேசத்தில் அரிதாகக் காணப்படுகிறது. கடல் மட்டத்திலிருந்து 1,800 m (5,900 அடி) உயரத்தில் உள்ளது.

சூழலும் நடத்தையும்
------------------

நண்டுண்ணிக் கீரிப்பிள்ளைகள் நான்கு விலங்குகள் வரை உள்ள குழுக்களாக காணப்படுகின்றன. காலையிலும் மாலை வேளைகளிலும் சுறுசுறுப்பாக இயங்கும். நீச்சல், ஆற்றங்கரையோர வேட்டையில் சிறப்பாகச் செயற்படுகின்றன.

நண்டுண்ணிக் கீரிப்பிள்ளை என்ற பொதுப் பெயரைக் கொண்டிருப்பினும், அவை உணவாக நண்டுகளை மட்டுமே உண்பதில்லை, அதனுடன் மீன், நத்தைகள், தவளைகள், கொறிணிகள், பறவைகள், ஊர்வன, பூச்சிகள் போன்றவற்றைக் கூட உண்கின்றன.

பாதுகாப்பு
----------

*Herpestes urva* CITES பின் இணைப்பு III இல் பட்டியலிடப்பட்டுள்ளது .

மேற்கோள்கள்
-----------

1. 1 2  Hodgson, B. H. (1836). "Synoptical description of sundry new animals, enumerated in the Catalogue of Nepalese Mammals". *Journal of the Asiatic Society of Bengal* **5**: 231–238. .
2. 1 2  Van Rompaey, H. (2001). "The Crab-eating mongoose, *Herpestes urva*". *Small Carnivore Conservation* (25): 12–17. .

மேலும் படிக்க
-------------

* மேனன், வி. (2003). இந்திய பாலூட்டிகளுக்கு ஒரு புலம் வழிகாட்டி. பெங்குயின் இந்தியா, புது தில்லி
1991 ஸ்வீடனில் உள்ள ஹரிங்க் ஸ்லாட்டில் நடந்த நண்டு விருந்து.
 பாரம்பரிய முறையில் வெந்தயத்துடன் சமைத்த நண்டு.
 பாரம்பரிய அலங்காரங்கள் மற்றும் உணவுகளுடன் நண்டு
**நண்டு விருந்து** ( *crayfish party* ) நோர்டிக் நாடுகளில் கோடைக்காலத்தில் சாப்பிடுவதும் குடிப்பதும் ஒரு பாரம்பரிய கொண்டாட்டமாகும். இந்தப் பாரம்பரியம் சுவீடனில் தோன்றியது, அங்கு நண்டு விருந்து *கிராப்ட்ஸ்கிவா* என்று அழைக்கப்படுகிறது. பாரம்பரியம் சுவீடன் மொழி பேசும் மக்களால்,  நோர்வே வழியாக பின்லாந்திற்கும் பரவியது. இதேபோன்ற பாரம்பரியம் பால்டிக் நாடுகளில் குறிப்பாக லித்துவேனியா மற்றும் லாத்வியாவில் உள்ளது.

நண்டு விருந்துகள் பொதுவாக ஆகஸ்ட் மாதத்தில் நடத்தப்படுகின்றன. சுவீடனில் நண்டு பிடிப்பது 20 ஆம் நூற்றாண்டின் பெரும்பகுதிக்கு, கோடையின் பிற்பகுதியில் சட்டப்பூர்வமாக வரையறுக்கப்பட்டதால் இந்தப் பாரம்பரியம் தொடங்கியது.  

இவ்வகை விருந்துகள் பியர் மற்றும் பிற வகையான பானங்களுடன் பரிமாறப்படுகிறது, அத்துடன் பாரம்பரிய குடி பாடல்களும் பாடலாம். நண்டு உப்பு நீரில் வேகவைக்கப்பட்டு, புதிய வெந்தயத்துடன் கலந்து சுவையூட்டப்படுகிறது. பின்னர் குளிர்ச்சியாக பரிமாறப்பட்டு விரல்களால் உண்ணப்படுகிறது. இத்துடன் வெதுப்பி, காளான் துண்டுகள், வலுவான பாலாடைக் கட்டி, காய்கறிகள் மற்றும் பிற உணவுகளுடன் வழங்கப்படுகின்றன.

எசுப்போனியா
-----------

40 ஆண்டுகளுக்கும் மேலாக, *ஹெர்ரெரா டி பிசுவேர்கா* நகரம் ( பாலென்சியா மாகாணம் ) நண்டுத் திருவிழாவைக் கொண்டாடுகிறது (நண்டு தேசிய விழா). ஏனென்றால், இந்த ஓட்டுமீன் எப்பொழுதும் அப்பகுதியின் பாரம்பரிய காஸ்ட்ரோனமியின் ஒரு பகுதியாக இருந்து வருகிறது. 2011 முதல், நகரம் அதன் கொண்டாட்டங்களில் "சுவீடிஷ் இரவு உணவை" உள்ளடக்கியுள்ளது. இந்தத் திருவிழாவின் போது குடியிருப்பாளர்கள் காகித விளக்குகள் மற்றும் மெழுகுவர்த்திகளுடன் தெருவோர இரவு உணவின் சுவீடன் பாரம்பரியத்தை கடைபிடிக்கின்றனர்.

சான்றுகள்
---------

1. ↑  "Finnish Crayfish Party". Finnguide. March 10, 2006 அன்று மூலம் பரணிடப்பட்டது. January 31, 2006 அன்று பார்க்கப்பட்டது.
2. 1 2 3  Po Tidhom (2004). "The Crayfish Party". The Swedish Institute. February 4, 2009 அன்று மூலம் பரணிடப்பட்டது. January 29, 2006 அன்று பார்க்கப்பட்டது.
3. ↑  Po Tidhom (2004). "The Crayfish Party". The Swedish Institute. February 4, 2009 அன்று மூலம் பரணிடப்பட்டது. January 29, 2006 அன்று பார்க்கப்பட்டது.
4. ↑  
EL MUNDO. Periódico digital: Cangrejada al estilo sueco en el Festival de Herrera de Pisuerga
நண்பர் சுவிசேஷ ஜெபக்குழு (ந.சு.ஜெ.கு) ஒரு இந்திய கிறிஸ்தவர்களின் சமயப்பரப்பு இயக்கம் ஆகும். இந்திய மிஷனரிகளின் வேலை மூலம், 1100 க்கும் அதிகமான சர்ச்சுகளும் 6600 சபைகளுக்கும் மேல் நிறுவப்பட்டுள்ளன.

வரலாறு
------

முந்தைய காலத்தில் பிரதான முக்கியத்துவம் நாட்டிற்கு நற்செய்தியை அறிவிப்பதற்கே கொடுக்கப்பட்டது. 1950 களின் பிற்பகுதியில், தமிழ்நாட்டின் தெற்குப் பகுதியில் இந்த இயக்கம் தொடங்கியது. பி. சாமுவேல் 1952 இல் இந்தியாவில் இயங்கும் வி.பி.எஸ் (விடுமுறை வேதாகம பள்ளி) இயக்கத்திற்கு முன்னோடியாகத் திகழ்ந்தார். சாம் கமலேஷன், தியோடர் வில்லியம்ஸ் உட்பட சில இளைஞர்கள் அவருக்கு உதவினார்கள். 1937இல், உலக சுவிசேஷ மிஷன் தென் இந்தியா பைபிள் நிறுவனத்தைத் தொடங்கியது (இப்போது SIBS) இது இந்தியாவில் விடுமுறை வேதாகமப்பள்ளி இயக்கத்தை உருவாக்கியது. 1952 ஆம் ஆண்டில், தெற்கு தமிழ்நாட்டில் கோவில்பட்டி என்று ஒரு சிறிய கிராமத்தில், 75 குழந்தைகள் மற்றும் 8 ஆசிரியர்களுடன் ஒரு வி.பி.எஸ் அமர்வு நடைபெற்றது.

பின்னர், 1959 டிசம்பர் 26-ஆம் தேதி, தமிழ்நாடு திருநெல்வேலி மாவட்டத்தின் கோவில்பட்டி, 211- ல் தணஸ்கோடி  தெருவில், சுமார் 25 விடுமுறை வேதாகம பள்ளி நண்பர்கள் (இளைஞர்கள் ஈடுபட்டனர்) கூடினர். அவர்கள் ஒரு பிரார்த்தனை இயக்கத்தைத் தொடங்கினர். இது பின்னர்   நண்பர் சுவிசேஷ ஜெபக்குழு என பெயரிடப்பட்டது. அந்த நேரத்தில் அது பிரார்த்தனை குழு மட்டுமே என்று அறிவிக்கப்பட்டது. ஒரு அமைப்போ, ஆலயமோ அல்லது சங்கமோ அல்ல. இந்த குழு தமிழகத்தின் ஒவ்வொரு நகரத்திலும் சிறிய பிரார்த்தனை   குழுக்களைத் தொடங்க ஆரம்பித்தது. திருநெல்வேலி மாவட்டத்தின் ஆயர் ஜெபராஜ் ந.சு.ஜெ.கு  இன் முதலாவது பாதுகாவலர் ஆவார். பின்னர் மெட்ராஸ் மறைமாவட்டத்தின் ஆயர் லெஸ்லி நியூபிகின் இந்த இயக்கத்தின் பாதுகாவலர் ஆனார். ந.சு.ஜெ.கு வேலை பார்க்கும் போது, "இந்த உள்நாட்டு இயக்கம் பரிசுத்த ஆவியின் செயலாகும்" என அவர் கூறினார். அவரது ஆலோசனையை தொடர்ந்து, அதன் அரசியலமைப்பில் இணைக்கப்பட்டது. உலகளாவிய ஆலயங்களின் மூன்று வரலாற்று சடங்குகள், அமைப்பின் நம்பிக்கை அறிக்கையில் சேர்க்கப்பட வேண்டும். ந.சு.ஜெ.கு திருச்சபையின் ஒரு அங்கமாக செயல்படுகிறது.

குறிப்புகள்
-----------
**மாலிக் தினார் பள்ளிவாசல்** (*Malik Dinar Mosque*) என்பது தென்னிந்தியாவின் கேரள மாநிலத்தின் காசர்கோடு மாவட்டத்தில் அமைந்துள்ள இந்தியாவின் பழமையான பள்ளிவாசல்களில் ஒன்றாகும்.

வரலாறு
------

காசர்கோடு மேற்கு கடற்கரையில் பல ஆண்டுகளாக இசுலாத்தின் மையமாக பெருமளவில் முக்கியத்துவத்தைப் பெற்றது இது. இது இந்தியாவில் இசுலாத்தை பரப்ப வந்த மாலிக் தினார் என்பவரால் நிறுவப்பட்டதாக நம்பப்படும் முதல் பத்து பள்ளிவாசல்களில் ஒன்றாக கருதப்படுகிறது.

இருப்பிடம்
----------

மாவட்டத்தில் மிகச் சிறந்ததும், கவரக்கூடிய ஒன்றான இந்த பள்ளிவாசல் தளங்கரையில் அமைந்துள்ளது. தளங்கரை கடற்கரையானது காசர்கோடு நகரின் மேற்குப் பகுதியில் தொடருந்து நிலையத்திற்கு அருகில் உள்ளது.

புனிதக் கல்லறை
--------------

இந்த பள்ளிவாசல் வளாகத்தில் தாஃபியீன்களில் (இஸ்லாமிய தீர்க்கதரிசி முகம்மதுவின் தோழர்களைப் பார்த்த மக்கள்) ஒருவரான மாலிக் தினாரின் கல்லறை உள்ளது. இந்த இடம் முஸ்லிம்களால் புனிதமானதாக கருதப்படுகிறது.  காசர்கோட்டில் உள்ள மற்றொரு குறிப்பிடத்தக்க பள்ளிவாசல், நகரத்தின் மையத்தில் உள்ள தெருவாத்து பள்ளிவாசல் ஆகும்.

யாத்ரீக மையம்
-------------

தளங்கரை பள்ளிவாசல் காசர்கோடு மாவட்டத்தின் ஒரு முக்கிய யாத்ரீக மையமாகும்.

மாலிக் தீனார் உருசு
-------------------

மாலிக் தினார் உருசு என்பது இங்கு நிகழ்த்தப்படும் ஒரு முக்கிய ஆண்டு விழாவாகும். இது கேரளாவிற்கு மாலிக் தினார் வந்ததைக் கொண்டாடும்விதமாக இந்திய முஸ்லிம்கள் ஏற்பாடு செய்யப்பட்ட ஒரு முக்கிய விழாக்களில் ஒன்றாகும். இது புனித முகர்ரம் மாதத்தில் நடத்தப்பட்டு ஒரு மாதம் நீடிக்கும். இதில் சியாரத் (கல்லறைக்கு வருகை), கொடி ஏற்றம் மற்றும் அன்னதானம் போன்ற பல்வேறு சடங்குகள் நடக்கின்றன.

குறிப்புகள்
-----------


1. ↑  Pg 58, Cultural heritage of கேரளம்: an introduction, A. Sreedhara Menon, East-West Publications, 1978
2. ↑  "Official Website of Malik Deenar". 2015-08-01 அன்று மூலம் பரணிடப்பட்டது. 2012-10-05 அன்று பார்க்கப்பட்டது.
**ஜான்ஸ் சட்டம்** (*Jones Law*) என்று அறியப்படும் பிலிப்பீன்சு சுயாட்சி சட்டம் 1916 ஆகத்து 29 ஆம் நாள் ஐக்கிய அமெரிக்க காங்கிரசால் தோற்றுவிக்கப்பட்டது. 1902 ஆம் ஆண்டின் பிலிப்பீன்சு ஆர்கானிக் சட்டத்திற்குப் பதிலாக ஜான்சு சட்டம் கொண்டுவரப்பட்டது. 1934 ஆம் ஆண்டு வரை இச்சட்டமே பிலிப்பீன்சின் அரசமைப்புச் சட்டமாகவும் செயல்பட்டது. 1934 ஆம் ஆண்டில் டைடிங்சு-மெக்டஃபி சட்டம் கொண்டுவரப்பட்டது. இது பின்னர் பிலிப்பீன்சு பொதுநலவாய அரசை அமைக்கவும், அதன் மூலம் பிலிப்பீனிய விடுதலைக்கும் வழிவகுத்தது. ஜான்சு சட்டத்தின் மூலம் பிலிப்பீனின் முதலாவது மக்களால் தேர்ந்தெடுக்கப்பட்ட சட்டமன்றம் உருவாக்கப்பட்டது.

வெளி இணைப்புகள்
---------------

* "The Philippine Autonomy Act". Corpus Juris online Philippine law library. 2009-02-26 அன்று மூலம் பரணிடப்பட்டது. 2008-01-13 அன்று பார்க்கப்பட்டது. External link in `|publisher=` (உதவி)
* "Philippine Autonomy Act (Act of Congress of August 29, 1916)". Filipiniana.net Digital Library. 2009-02-26 அன்று மூலம் பரணிடப்பட்டது. 2008-01-29 அன்று பார்க்கப்பட்டது. External link in `|publisher=` (உதவி)
**நண்டு இறைச்சி** (Crab meat) என்பது நண்டில் இருந்து கிடைக்கும் இறைச்சி உணவாகும். நண்டு இறைச்சி உலகம் முழுவதும் சமைக்கப்படுகிறது.

உணவுக்காண நண்டின் சில வகைகள்
----------------------------

1. களி நண்டு
2. சிலுவை நண்டு
3. ஓலை கால் நண்டு
4. ஈர்ப்புள்ளி நண்டு
5. முக்கண் நண்டு
6. கோரவளை கழி நண்டு

வாழ்விடம்
---------

ஏரி , குளம் , கடல் கரை,, உப்பளங்கள் மற்றும் சதுப்பு நில காடுகள்

அளவு & எடை
----------

நன்கு வளர்த்த நண்டுகள் 20 செ .மீ நீளமிருக்கும். ஆண் நண்டுகள் 1.5 முதல் 2.0 கிலோ வரை எடை இருக்கும்.

சுவை
----

நண்டு மிகவும் சுவையானது. இன முதிர்ச்சி பெற்ற பெண் நண்டுகள் சுவை அனைவராலும் ஈர்க்க படுகிறது

நண்டில் உள்ள சத்துக்கள்
-----------------------

9 விழுக்காடு புரதமும், 1 விழுக்காடு கொழுப்பும், 3.2 விழுக்காடு தாதுப்பொருட்களும், 3.3. விழுக்காடு மாவுச்சத்தும், 50 கலோரி ஏரிசக்தியும் உள்ளது. மேலும் வைட்டமின் பி, வைட்டமின் சி, பாஸ்பரஸ், இரும்பு, கால்சியம், தாமிரம் , ஐயோடின், மெக்னிசியும் ஆகியவை உள்ளன

மருத்துவ குணம்
--------------

ஆஸ்துமா மற்றும் சளி ஆகியவற்றுக்கு சிறந்த மருந்தாகும். புத்துணர்ச்சி தரும் உணவாகவும் சக்தி நிறைந்த உணவாகவும் உள்ளது. நண்டு சூப் சளியை முறிக்கும் மருந்தாகவும் படுகிறது

மேற்கோள்கள்
-----------

1. ↑  மீன்வளப் பூக்கள் -- முனைவர் வெ .சுந்தரராஜ்
**இரா. ஜெயராமன்** (**நெல் செயராமன்**; 1968-2018) ஒரு விவசாயி, பாரம்பரிய விதை நெல்களைக் காக்கும் பணியில் தன்னை அர்பணித்து நெடுங்காலமாகச் செயற்பட்டுக் கொண்டு இருந்தவர். நமது நெல்லைக் காப்போம் இயக்கத்தின் ஒருங்கிணைப்பாளர். நம்மாழ்வாரின் ஒர் இணைச் செயற்பாட்டாளர் ஆவார்.

வாழ்க்கை
--------

ஜெயராமன் இந்தியாவில், தமிழ்நாட்டில், திருவாரூர் மாவட்டம், திருத்துறைப்பூண்டியை அடுத்த கட்டிமேடு கிராமத்தில் ஒரு விவசாயக் குடும்பத்தில் ஏப்ரல் 15-ஆம் தேதி 1968-ஆம் ஆண்டு ராமசாமி வாண்டையார் - முத்துலெட்சுமி தம்பதிக்கு மூன்றாவது மகனாக பிறந்தார். 9 ஆம் வகுப்பு வரை மட்டுமே படித்த இவர், திருத்துறைப்பூண்டியில் அச்சுக்கூடத்தை நடத்தி வந்தார். தந்தையின் விவசாயத்தை இடையே செய்தார். நஞ்சில்லா உணவை முன்னிறுத்தி 2003 இல் பூம்புகார் முதல் கல்லணை வரை ஒரு மாத காலம் நம்மாழ்வார் நடத்திய விழிப்புணர்வு நடைபயணத்தில் ஜெயராமன் பங்கேற்றார். அந்தப் பயணத்தின்போது, காட்டுயாணம் உட்பட 7 பாரம்பரிய நெல் ரகங்களின் விதைகளை சில விவசாயிகள் நம்மாழ்வாரிடம் வழங்கினர். அவற்றை ஜெயராமனிடம் ஒப்படைத்த நம்மாழ்வார், அவற்றை மறுஉற்பத்தி செய்து விவசாயிகளிடம் பரப்ப வேண்டும் என்று கேட்டுக்கொண்டார்.

பணிகள்
------

இவர் பாரம்பரிய நெல் இரகங்களை விவசாயிகள் விளைவிக்க வேண்டும் என்ற முயற்சியில், விவசாயிகளிடையே தொடர்ந்து விழிப்புணர்வு ஏற்படுத்தி வந்தார். விதைப் பாதுகாப்பு, இயற்கை விவசாயம் குறித்தும் பல்வேறு வேளாண் பணிகள் குறித்தும் விழிப்புணர்வு பிரச்சாரம் மேற்கொண்டார். பாரம்பரிய நெல் ரகங்களைத் தேடி, அவற்றை மீட்டெடுக்கும் பயணத்தை ஜெயராமன் தொடங்கினார். சுமார் 169 வகையான பாரம்பரிய, அரிய வகை நெல் வகைகளை மீட்டெடுத்துள்ளார். திருத்துறைப்பூண்டி அருகே ஆதிரெங்கம் கிராமத்தில் அமெரிக்காவில் வசிக்கும் நரசிம்மன் என்பவர் வழங்கிய 5 ஏக்கர் நிலத்தில், ஜெயராமனால் பாரம்பரிய நெல் மையம் உருவாக்கினார். இந்த மையம் இயற்கை வேளாண் ஆர்வலர்களுக்கு வழிகாட்டும் ஒரு ஆய்வு மையமாக திகழ்கிறது இவர் பாரம்பரிய நெல்விதைகளை விவசாயிகளுடன் பகிர்ந்து கொள்கிறார்.

விருதுகள்
---------

இவர் மரபணு மாற்ற விதை திட்டங்களுக்கு எதிராகப் போராடியவர் ஆவார். பாரம்பரிய நெல் விதைகளைக் காப்பாற்றியமைக்காக மத்திய, மாநில அரசுகளின் விருதினைப் பெற்றார்.. இவரது பணிகளுக்காக விசய் தொலைக்காட்சியின் *மாற்றம் தேவை* நிகழ்ச்சி இவருக்கு *இயற்கை விதை நெல் மீட்பாளர்* விருதை வழங்கியது. இவரது பணிகளை அங்கீகரிக்கும் வகையில், தேசிய அடிப்படை நிலை கண்டுபிடிப்பு - பாரம்பரிய அறிவுக்கான விருதையும், இளம் காந்தியத் தொழில்நுட்பக் கண்டறிதலுக்கான சம்மான் விருதையும் (SRISTI) மத்திய அரசின் அறிவியல் தொழில்நுட்ப அமைச்சகம் வழங்கி கவுரவித்துள்ளது.

இறப்பு
------

2017 மற்றும் 2018 ஆம் ஆண்டுகளில் புற்றுநோயால் அவதிப்பட்டு வந்த இவர் சென்னையில் உள்ள அப்பல்லோ மருத்துவமனையில் சிகிச்சை மேற்கொண்டு வந்தார். பின்னர் 2018, டிசம்பர் 6 அன்று சிகிச்சை பலனின்றி காலை 5.10க்கு காலமானார்.

மேற்கோள்கள்
-----------

1. ↑  விதை நெல்லைக் காப்போம்
2. ↑  "இயற்கை விவசாயி நெல் ஜெயராமன் இன்று (டிச. 6) காலை காலமானார்". தினமணி (மே 29, 2019)
3. ↑  "12ஆம் வகுப்பு தாவரவியல் பாடப் புத்தகத்தில் நெல் ஜெயராமன் பற்றிய குறிப்புகள்". தினமலர் (டிசம்பர் 06, 2018)
4. ↑  "அரிய வகை நெல் சேகரிப்பாளரான நெல் ஜெயராமன் காலமானார்". தினகரன் (டிசம்பர் 06, 2018)
5. ↑  வி.தேவதாசன் (பெப்ரவரி 26, 2017). "169 பாரம்பரிய நெல் ரகங்களை மீட்ட﻿ சாதனை மனிதர் 'நெல்' ஜெயராமன் புற்றுநோயால் அவதிப்படும் பரிதாபம்". *செய்தி கட்டுரை*. தி இந்து. பெப்ரவரி 26, 2017 அன்று பார்க்கப்பட்டது.

வெளி இணைப்புகள்
---------------

* நெல்லின் நேசர்
* neljayaraman.com
**ஜாமிஃ பள்ளிவாசல்** என்பது மலேசியத் தலைநகர் கோலாலம்பூரில் உள்ள பழமையான பள்ளிவாசலாகும். இது கிளாங் ஆற்றுக்கும் கோம்பஃ ஆற்றுக்கும் இடையில் அமைந்துள்ளது. இதனை ஆர்தர் பெனிசன் அப்பாக் என்பவர் வடிவமைத்தார்.

வரலாறு
------

இப்பள்ளி கட்டிமுடிக்கப்பட்டு இரண்டாண்டுகள் கழித்து 1909 ஆம் வருடம் செலங்கூர் சுல்தானால் அதிகாரப்பூர்வமாக திறந்துவைக்கப்பட்டது. இந்நகரத்தில் மலாய்க்காரர்களின் முதல் அடக்கத்தலம் அமையப்பெற்ற பள்ளிவாசலாகும். மலேசியாவின் தேசிய பள்ளிவாசல் 1965ல் திறக்கப்படுவதற்கு முன் இப்பள்ளியே கோலாலம்பூரின் முக்கிய பள்ளிவாசலாக திகழ்ந்தது.

இப்பள்ளிவாசல் மஸ்ஜித் ஜாமிஃ எல்ஆர்டி மெட்ரோ இரயில் நிலையம் அருகில் உள்ளது. இந்த இரயில் நிலையத்திற்கு அருகில் மற்றொரு மஸ்ஜித் இந்தியா என்னும் தமிழ் பள்ளிவாசல் அமையப்பெற்றுள்ளது.

படத்தொகுப்பு
------------

* View of Jamek mosque and the confluence of Gombak and Klang rivers.View of Jamek mosque and the confluence of Gombak and Klang rivers.
* Original part (left) and extension (right) of Jamek mosque exhibiting differently coloured bricks.Original part (left) and extension (right) of Jamek mosque exhibiting differently coloured bricks.
**வாயில் இளங்கண்ணன்** சங்ககாலப் புலவர்களில் ஒருவர். குறுந்தொகை 346 எண் கொண்ட பாடலைப் பாடியவர் இவர். இந்த ஒரு பாடல் மட்டுமே இவர் பாடியதாகச் சங்கநூல் தொகுப்பில் உள்ளது.

வாயில் என்பது ஊரின் பெயர். சென்னை மயிலாப்பூர் சிவபெருமானை வாயிலிலிருந்தே வழிபட்ட சிவனடியார் வாயிலார். இவர் வாந்த ஊர்ப்பகுதி வாயில். இந்தப் புலவர் இளங்கண்ணன் இந்த ஊரில் வாழ்ந்தவர் போலும்.

பாடல் சொல்லும் பொருள்
---------------------

* திணை - குறிஞ்சி

தலைவன் நாடு

தந்தம் முளைத்துக்கொண்டிருக்கும் இளங்களிறு தன்னை ஒத்த இளம்பிடியை விரும்பிக் பிடி இருக்கும் குன்றத்துக்கு வந்ததாம். அதனைத் துரத்திக்கொண்டு ஊர்மன்றத்துக்கே வந்து அட்டகாசம் செய்ததாம். அதைக் கண்ட குறவர்கள் ஆரவாரம் செய்தனராம். - இப்படிப்பட்ட நாட்டுக்குத் தலைவன் இந்தப் பாடல்தலைவன். (தலைவன் தலைவி இருக்கும் ஊருக்கே வந்துவிட்டான் என்னும் கருத்தை உணர்த்தும் இறைச்சிப் பொருள் இது)
தலைவி

சுனையிலுள்ள குவளைப் பூக்களைப் பறித்துத் தொடலைமாலை கட்டினாள்.
தினைப்புனத்தில் கிளி ஓட்டினாள்.
காலையில் வந்து மாலை வரையில் இப்படிப் பொழுது போக்கினாள்.
இப்போது இவள் மனையில் அஃகிக் கிடக்கிறாள் (மனை அளவில் சுருங்கிக் கிடக்கிறாள்)

(இதனைக் கூடும் இடமாக இனிச் சொல்லமுடியாது. இரவில் வரலாம், என்று தலைவனுக்குத் தெரிவிக்கிறாள் தோழி.)
**வை. சு. சண்முகனார்** என்பவர் தமிழக சுயமரியாதை இயக்க தலைவர்களுள் ஒருவராக அறியப்படுகிறார். இவர் கானாடுகாத்தான் வயி. சு. சண்முகம் செட்டியார் என்றும் அழைக்கப்படுகிறார். இவரை சீர்திருத்தச் செம்மல், வள்ளல் என்ற அடைமொழியோடு அழைத்துள்ளனர்.

வாழ்க்கை வரலாறு
---------------

தமிழ்நாடு மாநிலத்தில் காரைக்குடி அருகே கானாடுகாத்தான் ஊரில் அழகம்மையாச்சி, சுப்பிரமணியம் ஆகியோருக்கு மகனாக 1962 இல் சண்முகனார் பிறந்தார். சண்முகனார் தன்னுடைய பத்தாம் வயதில் இலட்சுமி என்பவரை திருமணம் செய்துகொண்டார். இத்தம்பதிகளுக்கு சோலை, பார்வதி என்ற இரு குழந்தைகள் பிறந்தனர்.

சீர்திருத்த பணிகள்
------------------

1935 இல் சுயமரியாதை திருமணத்தின் பகுதியாக புரோகித மறுப்புத் திருமணத்தை முதன் முதலாக சண்முகனார் நடத்தியுள்ளார். பெரியார் ஈ. வே. ராமசாமி அவர்களின் முன்னிலையில் நடராஜன் என்பவருக்கும் சண்முகனாரின் மகள் பார்வதிக்கும் இத்திருமணம் நடைபெற்றுள்ளது.

கொடைகள்
-------

சேரன்மாதேவி குருகுலத்திற்கு முப்பத்தியொரு ஏக்கர் நிலத்தை தானமாக தந்துள்ளார்.  காரைக்குடி சொ. முருகப்பா அவர்கள் காரைக்குடியில் நடத்திய இராமாநாதபுர மாவட்டச் சுயமரியாதை மாநாட்டிற்குப் பொருளுதவி செய்துள்ளார்.

அரசியல் பணிகள்
--------------

இவர் தனவைசிய ஊழியர் சங்கம் என்பதை காரைக்குடியில் தொடங்கினார். இதில் தமிழ்க் கடல் ராய சொக்கலிங்கம், சொ. முருகப்பா, பிச்சப்பா சுப்பிர மணியம், காசிச் செட்டியார், காந்திமெய்யப்பன் ஆகியோர் இணைந்திருந்தனர்.

ஆதாரங்கள்
---------

1. ↑  மணி, கொளத்தூர் (30 அக். 2020). "வ.உ.சி.யின் சுதேசி கப்பல் கம்பெனிக்கு - பெரியார் பங்குத் தொகை வழங்கி, நிதியும் திரட்டித் தந்தார்". *www.keetru.com*. Check date values in: `|date=` (உதவி)
2. ↑  ":: TVU ::". *www.tamilvu.org*.
**வாமதேவம்** என்பது சிவபெருமானின் ஐந்து முகங்களில் காத்தல் பணிபுரியும் ஒரு முகமாக கருதப்படுகிறது.

சிவ தோற்றம்
-----------

முப்பதாவது இரத்த கற்பத்தில் படைப்புக் கடவுளான பிரம்ம தேவன் சிவபெருமானை நினைத்து தியானித்த பொழுது, அவருடைய தியானித்தில் மகிழ்ந்த சிவபெருமான் சடாமுடியில் பாம்புகளையும், கைகளில் மால் மழு ஆகியவையும் தாங்கி காட்சியளித்தார். இத்தோற்றம் வாமதேவம் எனப்படுகிறது. இதனைப் பற்றி மகாபுராணங்களில் ஒன்றான லிங்க புராணத்தில் குறிப்பிடப்பட்டுள்ளது.

சிவ முகம்
---------

சிவபெருமான் ஐந்து முகங்களில் இரண்டாவது முகமாகும். இம்முகம் வாமம் என்றும் அறியப்படுகிறது. இம்முகம் சிவப்பு நிறமுடையதெனவும், வடக்கு திசையை நோக்கி அமைந்துள்ளாகவும் அறியப்படுகிறது. சிவபெருமான் இம்முகம் வாயிலாக சந்தியா தாண்டவம் ஆடி காத்தல் பணிபுரிகின்றார்.பஞ்சபூதங்களில் நீரின் தன்மை வாய்ந்ததாக இம்முகம் அறியப்படுகிறது. 

சிவபெருமான் வாமதேவ முகத்திலிருந்து தீப்தம், சூட்சுமம், ஸகஸ்ரம், அம்சுமான், சுப்ரபேதம் என ஐந்து ஆகமங்களை தோற்றுவித்தார்.

மேற்கோள்களும் குறிப்புகளும்
---------------------------

1. ↑   லிங்க புராணம் - தினமலர் கோயில்கள் தளம்
2. ↑   பரணிடப்பட்டது 2013-05-07 at the வந்தவழி இயந்திரம் ஆகம சாஸ்திரம் சுப்ரமணிய சிவாச்சார்யா அம்மன் தரிசனம் இணையதளம்

| * பா
* உ
* தொ
 சிவன்  |
| --- |
| 
* பட்டியல்
* வலைவாசல்
* விக்கித்திட்டம்

 |
| அடையாளங்கள் | 
* கங்கை
* சடாமுடி
* நெற்றிக்கண்
* பிறைநிலா
* தோடுடைய செவி
* நாகாபரணம்
* நீல கண்டம்
* பொன்மேனி
* புலித்தோல்
* யானைத்தோல்
* மான்தோல்
* உருத்திராட்சம்
* உடுக்கை
* மான்

 |
| துணைவர்கள் | 
* ஆதிசக்தி
* தாட்சாயிணி
* பார்வதி
* கங்கா
* மோகினி
* காளி
* துர்கை

 |
| மகன்கள் | 
* கணபதி
* முருகன்
* ஐயப்பன்
* ருத்ரன்
* வீரபத்திரன்
* ஜாம்பவான்

 |
| வாகனம் | 
* நந்தி தேவர்
* ஐவகை நந்திகள் (கைலாச நந்தி
* அவதார நந்தி
* அதிகார நந்தி
* சாதாரண நந்தி
* பெரிய நந்தி )

 |
| ஆயுதங்கள் | 
* திரிசூலம்
* மழு
* பிநாகம்
* சிவ தனுசு
* கட்வங்கம்

 |
| முகங்கள் | 
* சத்யோ ஜாதம்
* வாமதேவம்
* அகோரம்
* தற்புருடம்
* ஈசானம்
* அதோமுகம்

 |
| வடிவங்கள் | 
* முகலிங்க மூர்த்தி
* மகேசுவர மூர்த்தங்கள்
* 64 சிவவடிவங்கள்

 |
| சிவாம்சம் | 
* அனுமன்
* வீரபத்திரர்

 |
| 
* பட்டியல்
* வலைவாசல்
* 

 |
**இலட்சுமண் ராவ் (Lakhsman Rao)** (1904-1959) இவர் ஜான்சியின் மன்னர் கங்காதர் ராவ் மற்றும் ராணி இலட்சுமிபாய் ஆகியோரின் வளர்ப்பு மகனான, தாமோதர் ராவின் மகனாவார்.

தனது முன்னோர்களின் நிலமான ஜான்சியின் நினைவாக ஜான்சிவாலா என்ற குடும்பப் பெயரைப் பயன்படுத்தத் தொடங்கினார். இவர் ஒரு துன்பகரமான வாழ்க்கை வாழ்ந்து, இந்தோரில் தட்டச்சு செய்பவராக பணியாற்றினார்.  1857 ஆம் ஆண்டு சிப்பாய்க் கிளர்ச்சியின் நூற்றாண்டு விழாவைக் கொண்டாடும் சுதந்திரப் போரில் பங்களித்த இவரது பாட்டி ராணி இலட்சுமிபாயின் நினைவாக 1957 மே 10 அன்று நடைபெற்ற விழாவில் உத்தரபிரதேச அரசு இவருக்கு ஒரு பட்டயமும், பண விருதையும் வழங்கியது.  இவர் 1959 இல் இறந்தார். கிருஷண் ராவ் மற்றும் சந்திரகாந்த் ராவ் என்ற இரண்டு மகன்கள் இவருக்கு இருந்தனர்.

மேற்கோள்கள்
-----------

1. ↑  Henry Soszynski (1906-05-28). "JHANSI". *Members.iinet.net.au*. 10 July 2018 அன்று மூலம் பரணிடப்பட்டது. 2017-03-29 அன்று பார்க்கப்பட்டது.
2. 1 2 3  "Jhansi honours its Rani's descendents". *Timesofindia.indiatimes.com*. 2015-12-28. 2017-03-29 அன்று பார்க்கப்பட்டது.
3. 1 2 3  "The fate of Damodar Rao, the Son of Rani Lakshmi Bai of Jhansi after the war". *Cbkwgl.wordpress.com*. 2017-03-29 அன்று பார்க்கப்பட்டது.
**ராஜா ரங்குஸ்கி** (Raja Ranguski) 2018இல் வெளிவந்த தமிழ்த் திரைப்படம் ஆகும். இப்படத்தை தரணிதரன் இயக்கியுள்ளார்.. ஸ்ரீரீஷ் சரவணன், சாந்தினி தமிழரசன் ஆகிய இருவரும் முன்னணிக் கதாப்பாத்திரங்களில் நடித்துள்ளனர். மேலும் அனுபமா குமார் ஒரு முக்கிய பாத்திரங்களில் தோன்றி நடித்துள்ளார். இப்படத்தின் இசையமைப்பாளர் யுவன் சங்கர் ராஜா. நாயகி சாந்தினி, ரங்குஸ்கி என்ற படத் தலைப்பின் பெயரில் நடித்துள்ளார். இப்படம் பரவலாக நல்ல விமர்சனங்களைப் பெற்றது.

கதைச்சுருக்கம்
--------------

இது காவல் பணியுடன் எழுத்துப் பணியையும் செய்யும் ராஜா, ரங்குஸ்கி என்பவரின் காதலை அடிப்படையாக கொண்ட கதையாகும். மரியா பழங்கால பொருட்களைச் சேகரிப்பவர். அவர், தனது பாதுகாப்பிற்காக காவல் துறையின் உதவியை நாடுகிறார். இதற்காக காவல் துறை அதிகாரியான ராஜா அடிக்கடி மரியாவை சந்திக்கிறார். மரியாவும் ரங்குஸ்கியும் அருகருகே வசிக்கிறார்கள். ராஜா, ரங்குஸ்கியை கண்டவுடன் காதலிக்க முயல்கிறார். இதற்காக தொலைபேசியில் தனது அடையாளத்தை மறைத்து தன்னைக் காதலிக்குமாறு அவளை வற்புறுத்துகிறார். கடைசியில் ரங்குஸ்கி ஒருவழியாக ராஜாவின் மேல் காதலாகிறாள். இதன் பின்னரும் அடிக்கடி ரங்குஸ்கிக்கு தொலைபேசியில் மிரட்டல் வருவதும், தன்னையும் அவளை கொலை செய்யச் சொல்வதும் வரும் மிரட்டலினால் ராஜா, ரங்குஸ்கியை காப்பாற்ற விரைகிறான். அங்கே மரியா கொலை செய்யப்பட்டு கிடக்கிறார், சூழ்நிலை இப்போது ராஜாவை கொலைப்பழியில் தள்ளுகிறது. அங்கேயிருந்து தப்பித்த ராஜா உண்மைக் குற்றவாளியை கண்டுபிடிப்பதே இப்படத்தின் மீதிக்கதையாகும். முடிவில் எதிர்பாராத திருப்பம் ஒன்று கதையில் நிகழ்கிறது.

நடிகர்கள்
---------

ராஜாவாக ஸ்ரீரீஷ் சரவணன்  
 ரங்குஸ்கியாக சந்தினி தமிழரசன்  

மரியாவாக அனுபமா குமார்  
 பாஸ்கராக கல்லூரி வினோத்  

கே. கே.வாக ஜெயகுமார் ஜானகிராமன்  
ஆரோக்கியமாக சத்யா  
 மாதுவாக மாது ரகுராம்  

ராஜாராமாக விஜய் ராகவன்  
கோபி  
 சாயி சங்கர்  

ரவிச்சந்திரன்  
துரை பாண்டியாக குமார்.

தயாரிப்பு
---------

முதலில் தரணிதரன் மற்றும் ஸ்ரீரீஸ் ஆகிய தாங்கள் இருவரும் 2016இல் *மெட்ரோ* (2016), என்ற பெயரில் வெளியிடப் போவதாக அறிவித்தனர். இதற்கு, இசையமைப்பாளர் யுவன் சங்கர் ராஜா இசையமைக்க ஒப்புக்கொண்டார். பின்னர் இப்படத்தின் பெயர், பிரபல எழுத்தளர் சுஜாதா (எழுத்தாளர்) அவர்களின் பேனாவின் பெயரும், 2010இல் வெளிவந்த *எந்திரன் (திரைப்படம்)* படத்தில் வரும் ஒரு கொசுவின் பெயரைக் கொண்டு வெளிவந்தது. இப்படத்தின் முன்னோட்டம் பெரிதும் எதிபார்க்கப்பட்டு வலைதளத்தில் பெரும் ஆதரவைப் பெற்றது. *பர்மா (திரைப்படம்)*, *ஜாக்சன்துரை (திரைப்படம்)* போன்ற படங்களை அளித்த இயக்குனர் தரணிதரன் காவல் துறை விசாரணை மேற்கொள்ளும் ஒருபடமாக இதை நமக்கு வழங்கியுள்ளார்..

மேற்கோள்கள்
-----------

1. ↑  "Chandini back into the limelight!" (in en). *www.deccanchronicle.com/*. 2017-05-19. .
2. ↑
3. ↑
4. ↑
5. ↑
6. ↑
7. ↑
8. ↑
9. ↑

வெளிப்புற இணைப்புகள்
--------------------
**இரா. சாரங்கபாணி** (செப்டம்பர் 18, 1925 - ஆகத்து 23, 2010) தமிழ்ப் பேராசிரியரும், தமிழறிஞரும் ஆவார். காரைக்குடி அழகப்பா கல்லூரி, அண்ணாமலைப் பல்கலைக்கழகம், தமிழ்ப் பல்கலைக்கழகம் உள்ளிட்ட கல்வி நிறுவனங்களில் தமிழ்ப்பேராசிரியராகவும், ஆய்வறிஞராகவும் பணிபுரிந்தவர்.

வாழ்க்கைக் குறிப்பு
-------------------

இரா.சாரங்கபாணியார் சிதம்பரத்திற்கு அருகில் உள்ள தேவங்குடி ஊரில் பொ. இராசகோபால் மழவராயர், சனமாலிகை அம்மையார் ஆகியோருக்குப் பிறந்தவர். தேவங்குடியில் தொடக்கக் கல்வியையும், புவனகிரி கழக உயர்நிலைப் பள்ளியில் எட்டாம் வகுப்பு வரையிலும், சிதம்பரம் பச்சையப்பன் பள்ளியில் ஆறாம்படிவம் வரையிலும் பயின்றார். அண்ணாமலைப் பல்கலைக்கழகத்தில் தமிழ் பயின்று 1947 இல் புலவர் பட்டமும், 1949 இல் பி.ஓ.எல் பட்டமும் பெற்றார். சென்னைப் பல்கலைக்கழகத்தில் 1955 இல் முதுகலைப் பட்டமும், 1962 இல் எம்.லிட் பட்டமும், 1969 இல் முனைவர் பட்டமும் பெற்றார்.

சாரங்கபாணியாருக்கு ஆசிரியர்களாக இருந்தவர்களில் குறிப்பிடத்தக்கவர்கள் கா. சுப்பிரமணிய பிள்ளை, தெ. பொ. மீனாட்சிசுந்தரம் பிள்ளை, அ. சிதம்பரநாதன் செட்டியார், ஆ. பூவராகம் பிள்ளை, மு.அருணாசலம் பிள்ளை, க.வெள்ளைவாரணனார், ஒளவை சு. துரைசாமிப் பிள்ளை, வ. சுப. மாணிக்கம் ஆகியோராவர்.

தமிழ்ப் பணி
-----------

1949 இல் காரைக்குடி அழகப்பா கல்லூரியில் தமிழ்த் துறையில் விரிவுரையாளராகச் செர்ந்தார். பின்னர் பேராசிரியராகவும் தமிழ்த்துறைத் தலைவராகவும் ஆனார். 1979 முதல் மூன்றாண்டுகள் உயராய்வு நடுவத்தின் இயக்குநராகவும் இருந்தார்.

விருதுகள்
---------

* இவர் எழுதிய பரிபாடல் திறன் (1975), மாணிக்கச்செம்மல் (1999) ஆகிய நூல்கள் தமிழக அரசின் சிறந்த நூலுக்கான பரிசில்களைப் பெற்றுள்ளன.
* குன்றக்குடி ஆதீனத்தின் பெரும்புலவர் பட்டம் (1981)
* சீராம் நிறுவனத்தின் திருக்குறள் பொற்கிழி (1991)
* தமிழ்நாடு அரசு விருது (1998)
* மதுரை காமராசர் பல்கலைக்கழகத்தின் தமிழ்ப்பேரவைச்செம்மல் விருது (2000)

எழுதிய நூல்கள்
--------------

* இயற்கை விருந்து (1962)
* குறள் விருந்து (1968)
* பரிபாடல் திறன் (1972)
* A critical Study of Paripatal (1984)
* A Critical Study of Ethical Literature in Tamil (1984)
* சங்க இலக்கியப் பொருட்களஞ்சியம்(இருதொகுதி) (1986)
* திருக்குறள் உரை வேற்றுமை, அறத்துப்பால் (1989)
* திருக்குறள் உரையாசிரியர்கள் (1991)
* திருக்குறள் உரை வேற்றுமை, பொருட்பால் (1992)
* திருக்குறள் உரை வேற்றுமை, காமத்துப்பால் (1992)
* சங்கச் சான்றோர்கள் (1993)
* வள்ளுவர் வகுத்த காமம் (1994)
* புறநானூற்றுப் பிழிவு (1994)
* மாணிக்கச் செம்மல் (1998)
* திருக்குறள் இயல்புரை (1998)
* சித்தர் இலக்கியங்களில் திருக்குறள் (1999)
* திருக்குறள் பரிமேலழகர் உரைவிளக்கம் (2000)
* சங்கத்தமிழ் வளம் (2003)
* பரிபாடல் உரைவிளக்கம் (2003), கோவிலூர் மடம்
* சங்க இலக்கிய மேற்கோள்கள் (2008)
* சங்க இலக்கியப்பிழிவு (2008)
* திருக்குறள் செம்மொழிப்பதிப்பு (அச்சில்)
* பரிபாடல் செம்மொழிப்பதிப்பு (அச்சில்)

உசாத்துணை
---------

* தமிழறிஞர் இரா.சாரங்கபாணியார் மறைவு, முனைவர் மு. இளங்கோவன்
**இரா. சத்திக்கண்ணன்** (பிறப்பு: சூன் 1,1969), தமிழ்நாடு திருநெல்வேலி மாவட்டம் 'பத்தை' எனும் கிராமத்தில் பிறந்த இவர் திருநெல்வேலி நீலகண்டா ஆரம்பப் பள்ளியிலும், சென்னை திருவல்லிக்கேணி உயர்நிலைப் பள்ளியிலும் படித்துப் பின்பு சென்னை விவேகானந்தா கல்லூரியில் பி.எஸ்.ஸி பட்டப் படிப்பை முடித்துள்ளார். சென்னை அண்ணாமலைப் பல்கலைக்கழகத்தில் மின்னியல் துறையில் பி.டீச் பட்டத்தைப் பெற்று பின்பு சிங்கப்பூர் தேசியப் பல்கலைக்கழகத்தில் முதுகலைப் பட்டம் பெற்றார்.

இலக்கியப் பணி
-------------

சிறுகதை, புதுக்கவிதை, கவிதை, கட்டுரை ஆகிய துறைகளில் ஈடுபட்டுவரும் இவரின் முதல் படைப்பு ‘காலம் பொறந்திருச்சு’ எனும் தலைப்பில் ஞானோதய நாடக சபா புத்தகத்தில் வெளியானது. தோடர்ந்தும் எழுதிவரும் இவரது ஆக்கங்கள் தமிழ் முரசு, புண்ணியா, திசை ஆகிய இதழ்களில் வெளிவந்துள்ளன.

பெற்ற விருதுகளும், கௌரவங்களும்
------------------------------

* கல்லூரி காலத்தில் இவரது படைப்புகளுக்கான பரிசு

வகித்த பதவிகள்
--------------

கல்லூரியின் தமிழ்த்துறை மாணவர் மன்றச் செயலாளராகப் (1987-1988) பதவி வகித்துள்ளார்.

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
"ரோஹணா" என்னும் பெயருள்ள ஒருவன் கோதமலைக்கருகில் உள்ள "கிட்டி" என்னும் கிராமத்தின் தலைவனாக இருந்தான். இவன் தனக்கு பிறந்த பிள்ளைக்கு "கோதாபயன்" என்று பெயரிட்டான். 

தேரபுத்திர அபயன்

பிள்ளைபருவம்
------------

ஒரு பத்து 12 வயதாகும் போது மிகுந்த பலம் பெற்றவனாயிருந்தான். விளையாடும்போது நாலைந்து பேர் சேர்ந்து கூட தூக்கமுடியாத கற்களையும் அனாவசியமாக தூக்கி எறியும் பலம் பெற்றவனாயிருந்தான்.

அவனுடைய தந்தை அவனுக்கு 16 வயதானபோது , 38 அங்குல சுற்றளவும் 16 முழ நீளமும் உள்ள கதாயுதமொன்றை செய்து கொடுத்தார். இதைக்கொண்டு பெரிய பனைமரங்களை தென்னை மரங்களையும் அடித்து வீழ்த்துவான். இதனால் இவன் பெரும் வீரன் என புகழ்பெற்றான்.

பெயரின் காரணம்
--------------

"ரோஹணா", கோதாபயனுடைய தந்தை "மகாசும்ம" தேரருடைய ஆதரவாளனாயிருந்தான். ஒருமுறை கோத்தபர்வத விகாரையில் மகாசும்ம தேரருடைய உபதேசத்தை கேட்டபோது முதல் நிலையான "சோடபதி(விமோசம் பெறுதல்)" நிலையை பெற்றான். அதன் பிற்பாடு மனம் நெகிழ்ந்தவனாக குடும்பத்தலைமையை மகனிடம் ஒப்படைத்துவிட்டு மஹாஹம்ம தேரரிடம் தீட்சை பெற்றான். 

அதன் பிற்பாடு தியானப்பயிற்சி மூலம் "அரஹந்தர்" ஆவதற்கு தன்னை தகுதியுடையவனாக்கிக்கொண்டான். இதன்மூலம் "தேரரின் புத்திரன்" எனும் அர்த்தத்தில் "தேரபுத்திரபயன்" என அழைக்கப்பட்டான்.

ஆதாரங்கள் மற்றும் மேற்கோள்கள்
-----------------------------


1. ↑  "மகாவம்சம் - நூலகம்". *noolaham.org*. 2022-08-20 அன்று பார்க்கப்பட்டது.
2. ↑  "மகாவம்சம் தரும் இலங்கைச் சரித்திரம் - நூலகம்". *noolaham.org*. 2022-08-20 அன்று பார்க்கப்பட்டது.
**தேமோபைலேச் சமர்** என்பது ஸ்பாட்டவின் முதலாம் லியோனிடாசுவால் வழிநடாத்தப்பட்ட கிரேக்க நகர அரசுகளின் நேசப்படைகளுக்கும், கிரேக்கம் மீதான இரண்டாம் பாரசீக படையெடுப்பில் மூன்று நாட்களுக்கும் மேலாக நடைபெற்ற பாரசீகப் பேரரசர் முதலாம் சேக்சஸ்க்கும் இடையிலான சண்டையாகும். மூன்று நாட்களுக்கும் மேலாக நடைபெற்ற இந்த சண்டையில் ஒரே நேரத்தில் ஆர்டிமிசம் கடற்சமரும், குறுகலான கடற்கரையான தேமோபைலே கணவாயில் ('வெப்ப வாயில்') ஒரு சமரும் கி.மு. 480 இல் இடம் பெற்றது.

கிரேக்கத்தின் மீதான பாரசீகத்தின் முதல் படையெடுப்பு, கி.மு. 490 இல் இடம்பெற்ற மாரத்தான் போர் அதீனியர்களின் வெற்றியினால் பாரசீகருக்கு தோல்வியில் முடிந்ததால் இப் படையெடுப்பு மேற்கொள்ளபட்டது. சேக்சஸ் முழு கிரேக்கத்தையும் வெற்றி கொள்ள பாரிய தரை மற்றும் கடற்படையினை குவித்து ஒழுங்கமைத்தார். ஏதெனிய தளபதி தெமிஸ்டோக்கல் நேசப்படைகளுக்கும் தேமோபைலே கணவாயில் பாரசீக இராணுவத்தின் முன்னேற்றத்ததைத் தடுக்கும் தடுக்கும் அதேநேரத்தில் பாரசீக கடற்படையினை ஆர்டிமிசம் நீரிணையில் தடுக்கும் திட்டத்தை முன்வைத்தார்.

கிட்டத்தட்ட 7,000 கிரேக்கப் படையினர் வடக்குக் கணவாயை தடுக்க கி.மு. 480 கோடையில் முன்னேறினர். பாரசீகப் படை ஒரு மில்லியனான இருந்தது எனக் குறிப்பிட, தற்கால கணிப்பு அந்த எண்ணிக்கையைவிடக் குறைவு என்கிறது (ஏறக்குறைய 100,000 க்கும் 300,000 இடைப்பட்டதென வேறுபட்ட அளவுகள் கொடுக்கப்படுகின்றன) இப்படை ஆகத்து இறுதியில் அல்லது செப்தம்பர் ஆரம்பத்தில் கணவாயை வந்தடைந்து. பாரியளவு எண்ணிக்கையில் மிஞ்சிய பாரசீகப் படையை கிரேக்கம் மொத்தமாக ஏழு நாட்கள் (மூன்று சமர்கள் உட்பட), பின்புற பாதுகாப்பு நிர்மூலமாக்கும் வரை தடுத்து நிறுத்தி வரலாற்றில் பிரசித்தி பெற்ற *இறுதி நிலை* யுத்தமாக விளங்கியது.

இரண்டு முழுநாள் சமரில், முதலாம் லியோனிடாசு அரசனால் வழிநடத்தப்பட்ட சிறு படை பாரிய பாரசீக இராணுவம் கடக்கக்கூடிய பாதையை மாத்திரம் தடுத்தது. இரண்டாம் நாள் சமரின் பின்பு, உள்ளூர்வாசியான எபியால்டஸ் பாரசீகர்களுக்கு கிரேக்கப் படைகளின் பின்புறமுள்ள சிறு பாதையினை வெளிப்படுத்தி கிரேக்கர்களைக் காட்டிக் கொடுத்தான். தன் படைகள் பக்கவாட்டில் தாக்கப்படுவதை அறிந்த லியோனிடாசு கிரேக்கப் படைகளின் பெரும்பகுதியை அனுப்பிவிட்டு பின்புறப் பகுதியைக் காக்க 300 இசுபாட்டன்களையும், 700 தெஸ்பியன்களையும், 400 தெபான்களைளயும் மற்றும் சில நூறு மற்றவகளையும் தக்கவைத்தார். இவர்களில் பெரும்பகுதியினர் கொல்லப்பட்டனர்.

உசாத்துணை
---------

1. ↑  Lemprière, p. 10
2. ↑  Greswell, p. 374
3. ↑  Herodotus VII, 186
4. ↑  "Photius' excerpt of Ctesias' Persica (2)". Livius.org. 4 மார்ச் 2010 அன்று மூலம் பரணிடப்பட்டது. 26 November 2014 அன்று பார்க்கப்பட்டது.
5. ↑  Herodotus VIII, 25
6. ↑  Herodotus VIII, 24
7. ↑  Sacks, Kenneth (2003). *Understanding Emerson: "The American scholar" and his struggle for self-reliance*. Princeton University Press. பக். 157. பன்னாட்டுத் தரப்புத்தக எண்:978-0-691-09982-8. .
8. ↑  Cassin-Scott, Jack (2977). *The Greek and Persian Wars 500-323 B.C.*. Osprey. பக். 11. பன்னாட்டுத் தரப்புத்தக எண்:978-0-85045-271-6. . 
[*தொடர்பிழந்த இணைப்பு*]
**வாமன சரிதை** என்னும் நூல் உரைநூலால் தெரியவரும் நூல்களில் ஒன்று.  நவநீதப் பாட்டியல் நூலுக்கு எழுதப்பட்டுள்ள உரையில்  வாமன சரிதை என்னும் நூல் பெயரளவில் குறிப்பிடப்பட்டுள்ளது. 

"செய்வித்தோனால் பெயர் பெற்றன பிங்கல சரிதை, வாமன சரிதை" - என்பது அந்த உரையில் வரும் குறிப்பு. இதன்படி பிங்கலன் என்பவன் தன் வரலாற்றை நூலாகச் செய்ய உதவினான். அதன்படி செய்யப்பட்டது **பிங்கல சரிதை**. வாமனன் என்பவன் தன் வரலாற்றைச் செய்ய உதவினான். அதன்படி செய்யப்பட்ட நூல் **வாமன சரிதை**. - எனத் தெரியவரும். 

"செய்வித்தோனால் பெயர் பெற்றன 'சாதவாகனம்', 'இளந்திரையம்'." - என்று இறையனார் களவியல் உரை கூறுகிறது. இவற்றில் சரிதை என்னும் சொல் இல்லை. 

வாமனன் சரிதை என்பது வாமன்  என்பதாகலாம்.

##### அடிக்குறிப்பு

1. ↑  மு. அருணாசலம் (முதல் பதிப்பு 1972, திருத்தப்பட்ட பதிப்பு 2005). *தமிழ் இலக்கிய வரலாறு, பத்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 402.
2. ↑  ச. வையாபுரிப்பிள்ளை பதிப்பு 1943
3. ↑  அருகன் பெயர்களில் ஒன்று ஆகலாம் என்று மு. அருணாசலம் கருதுகிறார்